Zakaj nas zavrnitve ne smejo potreti?

V življenju nam naproti prihajajo številni ljudje (in s tem zavrnitve). Nekateri so nam všeč, drugi nam žal niso. Enaka je situacija pri drugih ljudeh. Nekaterim smo všeč, drugim pač nismo. Naravno je, da si ne moremo biti vsi všeč, zato so zavrnitve sestavni del življenja.

Kako se odzvati na zavrnitve? Kako poskrbeti, da jih bo čim manj? Kako jih podati? Gre za zelo občutljivo temo, ki jo na primerih obravnavam tudi v knjigi (Ne)srečni konci.

Zavrnitev vas ne sme ustaviti

Ljudje se težko soočamo z zavrnitvami, saj v nas gori želja, da smo všeč osebi, ki je všeč nam. Zavrnitev v nas vzbudi negativna občutja – žalost, razočaranje, strah, včasih celo jezo. Kadar zberemo pogum in nekaj naredimo za uresničitev svoje želje, je zavrnitev toliko težja.

Mnogo ljudi zavrnitev tako prizadene, da se popolnoma zaprejo vase in se težko ponovno odprejo drugi osebi. Zavrnitev vas ne sme ustaviti, če ponovno ne poskusite, ne boste nikoli našli svojega življenjskega partnerja. Dajte si čas, da v sebi predelate zavrnitev, potem pa pogumno pojdite dalje.

VIDEO: Strah pred zavrnitvijo

Da pa bi bilo zavrnitev čim manj, lahko vseeno prej potipate teren, da ne postavite druge osebe v neprijeten položaj. Tako kot ljudje težko sprejemamo zavrnitve, jih namreč tudi težko podajamo.

Vsem nam je neprijetno ob misli, da bomo prizadeli drugo osebo. Če vidite, da interesa ni, potem ne silite vanjo. Razen redkih izjem, se ta vztrajnost ne izplača. Če že na začetku ne boste všeč osebi, ji tudi kasneje ne boste.

Najboljši način za zavrnitev je neposreden odgovor

Najboljši način za zavrnitev je neposreden odgovor, brez zavajanja in brez lažnega upanja. Osebi morate dati čim bolj jasno vedeti, da vam ni všeč. V takem primeru namreč oseba ve, pri čem je, in si ne dela upov za naprej.

Z olepševanjem lahko ljudi prizadenete bistveno bolj kot z iskrenostjo. Pogosto namreč ni težava v tem, da nas oseba zavrne, ampak da nimamo jasnega odgovora. Če je odgovor nejasen, druga oseba težko pride do zaključka, ki ga potrebuje. Neposrednost je najbolj poštena, ampak hkrati najtežja pot. Če upanja ni, ga tudi osebi ne smete dati.

Zavrnitve ne smete vzeti preveč osebno

V mislih imejte da, če se oseba ne odloči za vas, to ne pomeni, da se odloči proti vam, zato zavrnitve ne smete vzeti preveč osebno. Zavrnitev ne pomeni, da je z vami nekaj narobe, temveč samo pomeni, da vi niste pravi za osebo, ki vas je zavrnila. Morda pa boste ravno vi popolnoma ustrezali drugi osebi.

Na vas je, da vas zavrnitve ne dotolčejo, ampak da poizkušate naprej. Najboljši način je, da navežete stike s čim več ljudmi, za kar so idealni spletni portali za iskanje ljubezni, kot je ONA-ON.COM.

Partnerstvo in odnosi – Ko partner reče NE!

To pa lahko dopolnjujete tudi z drugimi aktivnostmi. Ljubitelji umetnosti se čim pogosteje udeležujte različnih razstav in se ne bojte načeti pogovora o umetnosti. Ljubitelji glasbe se udeležujte koncertov in ogovorite mimoidoče. Ljubitelji športa lahko obiščete namensko spletno stran in tam najdete svojega športnega partnerja. Kdo ve, morda pa na eni izmed teh aktivnosti najdete svojega sanjskega partnerja.

Še več mojih nasvetov je dostopnih v knjigi (Ne)srečni konci, ki nudi številne nasvete pri iskanju novih ljubezenskih priložnosti v življenju.